
เอกสารใช้ภายในบริษัทฯ ห้ามเผยแพร่


ประชากรและการคาดการณ์ประชากร
โดย นายยิ่งยง แสนเดช 
ตำแหน่ง นักวิชาการสิ่งแวดล้อม (เศรษฐกิจและสังคม)

ฝ่ายสังกัด โครงการพิเศษ

ในปัจจุบันประเทศไทยมีอัตราการการเกิดของประชากรที่ค่อนข้างคงที่ สาเหตุเนื่องมาจากประเทศไทยมีนโยบายในการคุมกำเนิดที่ได้ผลดีมาตั้งแต่อดีตจนถึงปัจจุบัน ผู้หญิงไทยในวัยทำงานมีแนวโน้มที่จะแต่งงานช้าและเป็นโสดมากขึ้น ตลอดจนโครงสร้างของสังคมที่เปลี่ยนมาเป็นแบบครอบครัวเดี่ยวมากขึ้นจึงมีภาระและต้นทุนของค่าใช้จ่ายต่าง ๆ ตลอดจนการเลี้ยงดูบุตรที่มากขึ้นตามไปด้วย เป็นต้น ทั้งนี้พบว่าประเทศไทยกำลังจะก้าวเข้าสู่สังคมของผู้สูงอายุในอนาคต โดยประชากรในวัยเด็กจะลดลงในขณะเดียวกันประชากรผู้สูงอายุ (อายุ 60 ปีขึ้นไป) จะเพิ่มมากขึ้น สาเหตุที่ประชากรผู้สูงอายุของไทยเพิ่มขึ้นอย่างรวดเร็วนั้นเนื่องมาจาก ประเทศไทยมีระบบการแพทย์และสาธารณสุขที่มีประสิทธิภาพและทันสมัยทัดเทียมกับประเทศที่พัฒนาแล้วประชากรมีความรู้เกี่ยวกับภาวะโภชนาการที่ดีขึ้น ตลอดจนมีการดูแลรักษาสุขภาพที่ดีและนิยมหันมาออกกำลังกายเพื่อสุขภาพมากขึ้น เป็นต้น 

การศึกษาถึงแนวโน้มทางประชากรในอนาคตเป็นข้อมูลพื้นฐานที่มีความจำเป็นต่อการพัฒนาประเทศ มีความสำคัญต่อการดำรงชีวิต ทั้งในด้านสังคม วัฒนธรรม และเศรษฐกิจ ทั้งนี้วิธีการคาดการณ์/การพยากรณ์ในอนาคตที่ใช้มีหลายวิธี ยกตัวอย่างเช่น (1) การฉายภาพประชากร ได้แก่ การพิจารณาจากอัตราการเปลี่ยนแปลงประชากร วิธีการใช้อัตราส่วน (Ratio method) และวิธีส่วนประกอบตามรุ่น (Cohort component method) และ (2) 
เทคนิคการพยากรณ์ทางสถิติ ได้แก่ การพยากรณ์เชิงคุณภาพ การเชิงพยากรณ์เชิงปริมาณ เช่น เทคนิคการวิเคราะห์อนุกรมเวลา (Time Series) และการวิเคราะห์ความสัมพันธ์เชิงเหตุผล (Regression analysis) ทั้งนี้ในการเลือกวิธีการคาดการณ์จะพิจารณาจากค่า MSE (Mean Square Error) โดยจะเลือกวิธีการคาดการณ์ที่ให้ค่า MSE ต่ำที่สุด และวัดความน่าเชื่อถือของค่าคาดการณ์ด้วยค่า R2
คำสำคัญ (3 คำ): ประชากรศาสตร์ , การฉายภาพประชากร , เทคนิคการพยากรณ์ทางสถิติ










30/มี.ค./2564
ความเป็นมาของประชากรโลก

ในอดีตประชากรมีจำนวนไม่มากนัก และมีการเปลี่ยนแปลงมากเนื่องจากมีอัตราการเกิดและมีอัตราการตายสูงเช่นเดียวกัน ซึ่งในศตวรรษที่ 17 จะเห็นการเปลี่ยนแปลงทางประชากรในทิศทางที่เพิ่มมากขึ้นอย่างเห็นได้ชัด ทั้งนี้เนื่องจากโลกผลิตอาหารได้มากขึ้น ทำให้ประชากรตายลดลง ในขณะที่อัตราการเกิดยังคงสูงอยู่ ในช่วงศตวรรษที่ 18-19 เกิดการปฏิวัติด้านอุตสาหกรรมในประเทศอังกฤษ พบว่าประชากรโลกได้เพิ่มมากขึ้น ทั้งนี้เพราะระบบอุตสาหกรรมนำไปสู่การผลิตอาหารได้เพิ่มขึ้น ความอดอยากลดลง ประชากรมีสุขภาพแข็งแรงมากขึ้น อัตราการตายก็ยิ่งลดลงอย่างมาก จนกระทั่งศตวรรษที่ 20 หลังสงครามโลกครั้งที่ 2 สิ้นสุดลง (ค.ศ. 1945) ประชากรโลกได้เพิ่มขึ้นอย่างรวดเร็ว อย่างไม่เคยปรากฏมาก่อน และการเพิ่มมีลักษณะต่อเนื่องกันเป็นลูกโซ่ ทำให้ประชากรโลกเพิ่มเร็วมาก นักประชากรศาสตร์เรียกลักษณะการเพิ่มนี้ว่า “การระเบิดหรือการประทุทางประชากร” รายละเอียดดังรูปที่ 1

รูปที่ 1  การระเบิดหรือการประทุทางประชากร
ประชากรในประเทศไทย

ประเทศไทยเริ่มดำเนินการนับจำนวนประชากรเป็นครั้งแรกในสมัยรัชกาลที่ 5 เมื่อปี 
พ.ศ. 2448 โดยแจกแจงว่าเป็นเพศใด อายุเท่าไร และเป็นชาติพันธุ์อะไรบ้าง และมีการสำรวจครอบคลุมทั่วทั้งราชอาณาจักรครั้งแรก เมื่อปี พ.ศ. 2453 นับคนได้ 8.1 ล้านคน ซึ่งสำนักงานสถิติแห่งชาติได้มีการดำเนินการสำรวจสำมะโนครั้งแรกในปี พ.ศ. 2503 ซึ่งมีการจัดทำทุก ๆ 10 ปี สำหรับแนวโน้มการเคลื่อนไหวของจำนวนประชากรในประเทศไทยรายละเอียดแสดงดังรูปที่ 2


รูปที่ 2  แนวโน้มการเคลื่อนไหวของจำนวนประชากรในประเทศไทย

ในปัจจุบันประเทศไทยมีอัตราการการเกิดของประชากรที่ค่อนข้างคงที่ สาเหตุเนื่องมาจากประเทศไทยมีนโยบายในการคุมกำเนิดที่ได้ผลดีมาตั้งแต่อดีตจนถึงปัจจุบัน ผู้หญิงไทยในวัยทำงานมีแนวโน้มที่จะแต่งงานช้าและเป็นโสดมากขึ้น ตลอดจนโครงสร้างของสังคมที่เปลี่ยนมาเป็นแบบครอบครัวเดี่ยวมากขึ้นจึงมีภาระและต้นทุนของค่าใช้จ่ายต่างๆ ตลอดจนการเลี้ยงดูบุตรที่มากขึ้นตามไปด้วย เป็นต้น ทั้งนี้พบว่าประเทศไทยกำลังจะก้าวเข้าสู่สังคมของผู้สูงอายุในอนาคต โดยประชากรในวัยเด็กจะลดลงในขณะเดียวกันประชากรผู้สูงอายุ (อายุ 60 ปีขึ้นไป) จะเพิ่มมากขึ้น สาเหตุที่ประชากรผู้สูงอายุของไทยเพิ่มขึ้นอย่างรวดเร็วนั้นเนื่องมาจาก ประเทศไทยมีระบบการแพทย์และสาธารณสุขที่มีประสิทธิภาพและทันสมัยทัดเทียมกับประเทศที่พัฒนาแล้วประชากรมีความรู้เกี่ยวกับภาวะโภชนาการที่ดีขึ้น ตลอดจนมีการดูแลรักษาสุขภาพที่ดีและนิยมหันมาออกกำลังกายเพื่อสุขภาพมากขึ้น เป็นต้น ราละเอียดแสดงดังรูปที่ 3


รูปที่ 3  แนวโน้มการเคลื่อนไหวของจำนวนประชากรในแต่ละกลุ่มอายุ

จากแนวโน้มการเคลื่อนไหวของจำนวนประชากรในแต่ละกลุ่มอายุ จะสอดคล้องกับปิรามิดประชากรในปัจจุบัน กล่าวคือ เมื่อพิจารณาปิรามิดประชากรเปรียบเทียบระหว่างปี พ.ศ. 2559 และพ.ศ. 2563 พบว่าประชากรวัยแรงงาน (15-59 ปี) มีสัดส่วนมากที่สุด โดยในปี พ.ศ. 2563 สัดส่วนประชากรในวัยเด็กและวัยเรียน (0-14 ปี) มีสัดส่วนลดลง ส่วนสัดส่วนประชากรวัยสูงอายุ (มากกว่า 60 ปี) กลับมีสัดส่วนเพิ่มขึ้น 

(1) ประชากร ปี พ.ศ. 2559                     (ข) ประชากร ปี พ.ศ. 2563
     
สำหรับองค์ประกอบที่ทำให้เกิดการเปลี่ยนแปลงประชากร ได้แก่ การเกิด การตาย การอพยพเข้า และการอพยพออก เป็นต้น ซึ่งการเปลี่ยนแปลงประชากรมีส่วนช่วยให้รัฐและหน่วยงานที่เกี่ยวข้องได้เตรียมแผนรองรับกับการเปลี่ยนแปลงที่เกิดขึ้น เช่น นโยบายผู้สูงอายุ เป็นต้น

ทั้งนี้การศึกษาถึงแนวโน้มทางประชากรในอนาคตเป็นข้อมูลพื้นฐานที่มีความจำเป็นต่อการพัฒนาประเทศ มีความสำคัญต่อการดำรงชีวิต ทั้งในด้านสังคม วัฒนธรรม และเศรษฐกิจ สำหรับการพยากรณ์จำนวนประชากรในอนาคตจะนำเสนอในหัวข้อต่อไป 
เทคนิคการพยากรณ์ในอนาคต

เทคนิคการพยากรณ์โดยใช้หลักการทางสถิตินั้นได้ถูกพัฒนามาอย่างต่อเนื่อง เนื่องจากเทคนิคการพยากรณ์มีประโยชน์อย่างมากในการวางแผนและตัดสินใจในการดำเนินงานทั้งระยะสั้นและระยะยาว และการพยากรณ์ยังเป็นเครื่องมืออย่างหนึ่งที่จะช่วยให้ได้ข้อมูลในอนาคต เพื่อประกอบการวางแผน จึงเป็นที่ยอมรับว่าการพยากรณ์มีบทบาทสำคัญทั้งในงานของภาครัฐและภาคเอกชน โดยในทางปฏิบัติแล้วไม่มีทางที่จะพยากรณ์ค่าในอนาคตได้อย่างแม่นยำ จึงมีความจำเป็นต้องมีตัวชี้วัดที่ใช้บอกว่าค่าพยากรณ์ที่ได้มีค่าเบี่ยงเบนไปจากค่าจริงมากน้อยเพียงใด นอกจากนั้นเนื่องจากวิธีการพยากรณ์แต่ละวิธีมีความแม่นยำไม่เท่ากัน ซึ่งขึ้นอยู่กับสถานการณ์ ผู้ที่ตัดสินใจจึงต้องมีการวัดความแม่นยำเพื่อที่จะเลือกวิธีที่เหมาะสม กล่าวคือวิธีการพยากรณ์ที่มีประสิทธิภาพ คือ วิธีที่ให้ค่าพยากรณ์ใกล้เคียงกับค่าข้อมูลจริงหรือให้ค่าความคลาดเคลื่อนน้อยที่สุด ทั้งนี้วิธีการคาดการณ์/การพยากรณ์ในอนาคตที่ใช้มีหลายวิธี ได้แก่
1) การฉายภาพประชากรด้วยวิธีทางคณิตศาสตร์ ได้แก่ สมการเชิงอนุพันธแบบ
กอมเพิทซ (Gompertz Curve) และแบบจําลองเชิงทวีกําลัง (Exponential Model)

2) การฉายภาพประชากรด้วยวิธีการใช้อัตราส่วน (Ratio Extrapolation Methods)
3) พิจารณาองค์ประกอบการเปลี่ยนแปลง (Cohort –Survival Model)
4) การพิจารณาจากลักษณะของแนวโน้ม
5) การหาค่าเฉลี่ยเคลื่อนที่ (Moving Average; MA)

6) วิธีปรับเรียบเอ็กซ์โพเนนเชียลแบบง่าย (Simple Exponential Smoothing; SES)

7) การพยากรณ์รวม (Combined Forecasting Method)


สำหรับในการเลือกเทคนิคการพยากรณ์ในอนาคตจะพิจารณาจากวิธีที่มีค่าความคลาดเคลื่อนต่ำที่สุด ซึ่งค่าความคลาดเคลื่อนคือ ค่าที่แตกต่างกันระหว่างค่าจริงและค่าที่ประมาณการ และหลังจากเลือกวิธีการพยากรณ์ได้แล้ว จะการพิจารณาความเหมาะสมของการนำตัวแบบไปใช้ด้วยค่า R2 โดยถ้าตัวแบบใดมีค่า R2 ยิ่งสูง ความแม่นยำของการนำสมการไปใช้เพื่อทำนายหรือคาดคะเนผลลัพธ์ย่อมสูงตามไปด้วย โดยค่า R2 ที่มีความน่าเชื่อถือควรมีค่าเท่ากับ 0.75 สามารถสรุปขั้นตอนการพยากรณ์จำนวนประชากรล่วงหน้าได้ดังรูปที่ 4

มีการเพิ่มขึ้นของประชากรอย่างรวดเร็ว


“การระเบิดหรือการประทุทางประชากร”





มีการเพิ่มขึ้นของประชากรอย่างรวดเร็ว


“การระเบิดหรือการประทุทางประชากร”





รูปที่ 4 สรุปขั้นตอนการพยากรณ์จำนวนประชากรล่วงหน้า





ค่า R2 น้อยกว่า 0.75





นำตัวแบบที่ได้ไปพยากรณ์จำนวนประชากรล่วงหน้า





พิจารณาความเหมาะสมของตัวแบบโดยพิจารณาจากค่า R2





เริ่มต้น





ศึกษาเทคนิคการพยากรณ์ / ศึกษาข้อมูลประชากรและเก็บรวมรวบข้อมูล








หาตัวแบบการพยากรณ์จำนวนประชากร





พิจารณาเลือกตัวแบบการพยากรณ์โดยพิจารณาจากค่า ei





ค่า R2 มากกว่า 0.75

